ananddey/assamese-wiki-corpus huggingface dataset:
চিজাৰিয়ান ছেক্সন

চিজাৰিয়ান ছেক্সন হৈছে এক শল্য চিকিৎসা পদ্ধতি যাৰ সহায়ত এক বা একাধিক শিশুক মাকৰ গৰ্ভৰ পৰা এক ছেদনৰ দ্বাৰা প্ৰসৱ কৰোৱা হয়। চিজাৰিয়ান ছেক্সনক চি-ছেক্সন বা চিজাৰিয়ান প্ৰসৱ বুলিও কোৱা হয়। কিছুমান ক্ষেত্ৰত যোনিয় প্ৰসৱত সন্তান আৰু মাক দুয়োৰে ক্ষতি হোৱাৰ সম্ভাৱনা দেখা যায় আৰু এনেকুৱা পৰিস্থিতিতেই চিকিৎসকে সাধাৰণতে চিজাৰিয়ান ছেক্সন পদ্ধতিটো সম্পন্ন কৰে। চি-ছেক্সন কৰিবলগীয়া হোৱা কাৰণবোৰ হৈছে বাধাপ্ৰাপ্ত প্ৰসৱ, যমজ গৰ্ভধাৰণ, মাকৰ উচ্চ ৰক্তচাপ, ব্ৰীচ জন্ম (প্ৰসৱৰ সময়ত মূৰৰ পৰিৱৰ্তে শৰীৰৰ নিম্নাংশ প্ৰথমে ওলোৱা), আৰু জননফুল বা নাভিৰজ্জুৰ সমস্যা। কিন্তু কিছুমান চি-ছেক্সন চিকিৎসাজনিত কাৰণ অবিহনেও সম্পন্ন কৰা হয়। মাক অস্ত্ৰোপচাৰৰ পৰা সম্পূৰ্ণৰূপে আৰোগ্য হোৱালৈ চিকিৎসালয়তে থাকিবলগীয়া হয়। মাক আৰু শিশু দুয়োৰে স্বাস্থ্য স্বাভাৱিক অৱস্থালৈ অহাৰ পাছতহে তেওঁলোকক ঘৰলৈ পঠিওৱা হয়। চি-ছেক্সন পদ্ধতিটোৱে পৰৱৰ্তী যৌন সম্ভোগত কোনোধৰণৰ প্ৰভাৱ পেলোৱা দেখা নাযায়।

তথ্যসূত্ৰ

বাহ্যিক সংযোগ

শ্ৰেণী:চিকিৎসা পদ্ধতি
জাচমিন তাবাতাবাই

জাচমিন তাবাতাবাই (ফাৰ্চী: یاسمین طباطبائی, জন্ম ৮ জুন ১৯৬৭) হৈছে এগৰাকী জাৰ্মান অভিনেত্ৰী আৰু গায়িকা।

জীৱনী

জাচমিন তাবাতাবাইৰ মাতৃ এগৰাকী জাৰ্মান আৰু পিতৃ ইৰানী নাগৰিক আছিল। ১৯৭৯ চনৰ ইৰানৰ ইছলামিক বিপ্লৱৰ সময়লৈকে তেওঁ তহেৰানতে জন্মগ্ৰহণ কৰি ডাঙৰ-দীঘল হৈছিল আৰু ইয়াৰ পিছতে তেওঁ মাকৰ সৈতে জাৰ্মানীলৈ প্ৰব্ৰজন কৰে। স্কুলীয়া শিক্ষা সমাপ্ত কৰাৰ পাছত তেওঁ ষ্টাটগাৰ্টৰ কলা মহাবিদ্যালয়ত অভিনয় শিল্প অধ্যয়ন কৰে।

কৰ্মজীৱন

১৯৯২ চনত ছুইজাৰলেণ্ডৰ পূৰ্ণদৈৰ্ঘ্য চলচ্চিত্ৰ চিলড্ৰেন অৱ দ্য অপেন ৰোড-ত মুখ্য চৰিত্ৰত অভিনয় কৰি তেওঁ প্ৰথমবাৰৰ বাবে পৰ্দাত আত্মপ্ৰকাশ কৰে। এই অভিনয়ৰ বাবে তেওঁ ফ্ৰান্সৰ অমিয়েন চলচ্চিত্ৰ মহোৎসৱত শ্ৰেষ্ঠ অভিনেত্ৰীৰ বঁটা লাভ কৰিছিল। বাৰ্লিনত অভিনেত্ৰী হিচাপে কাম কৰাৰ প্ৰাৰম্ভিক সময়ছোৱাত তেওঁ গায়িকা আৰু সুৰকাৰ হিচাপে ইভেন কাউগাৰ্লছ গেট দ্য ব্লুজ নামৰ এটা বেণ্ড সহ-প্ৰতিষ্ঠা কৰিছিল।

১৯৯৭ চনৰ জাৰ্মান চলচ্চিত্ৰ বেণ্ডিটচ-এ তাবাতাবাইক এক বিশাল দৰ্শকৰ মাজলৈ লৈ যায়। এই ছবিত কৰা অভিনয়ৰ উপৰি তেওঁ ছবিখনৰ চাউণ্ডট্ৰেকৰ বাবে বহুতো গীত লিখিছিল আৰু পৰিৱেশনো কৰিছিল। এই ছবিখনৰ বাণীবদ্ধ কৰা সংগীতৰ সাত লাখতকৈও অধিক কঁপি বিক্ৰী হৈছিল। ইয়াৰ উপৰি তেওঁ হাৰকিউলিচ ছবিখনৰ জাৰ্মান সংস্কৰণত মেগাৰা চৰিত্ৰৰ বাবে কণ্ঠদান কৰিছিল।

এগৰাকী একক শিল্পী হিচাপে তাবাতাবাইৰ প্ৰথমটো এলবাম অন্‌লী লাভ ২০০২ চনত আফটাৰ ইউ কিল্ড মি নামৰ একক গীতটোৰ সৈতে মুক্তি লাভ কৰিছিল। ইয়াৰ অলপ পাছতে তেওঁ পলিট্ৰেচ নামৰ নিজা ৰেকৰ্ড লেবেল প্ৰতিষ্ঠা কৰে। ২০০৪ চনৰ আইৰন জড এঞ্জেলচ বোলছবিখনৰ চাউণ্ডট্ৰেকৰ বাবে তেওঁ তেতিয়াৰ স্বামী টিকো জামোৰাৰ সৈতে মিলি গীত ৰচনা কৰিছিল।

ব্যক্তিগত জীৱন

২০০১ চনৰ ডিচেম্বৰ মাহত তাবাতাবায়ে আমেৰিকান সংগীতজ্ঞ টিকো জামোৰাক লগ পায়। ২০০২ চনৰ ৩ ডিচেম্বৰত তেওঁলোকৰ প্ৰথম আৰু একমাত্ৰ সন্তান এনজেলিনা শ্বেৰী ৰোজ নামৰ এগৰাকী কন্যা সন্তানৰ জন্ম হয়। তেওঁ আৰু জামোৰাই ২০০৩ চনৰ ১ জুনত বিবাহপাশত আবদ্ধ হয় আৰু ২০০৬ চনৰ গ্ৰীষ্মকালৰ ভিতৰত তেওঁলোক পৃথক হয়। ২০০৮ চনত তেওঁলোকৰ বিবাহ বিচ্ছেদ চূড়ান্ত হয়।

২০০৭ চনৰ গ্ৰীষ্মকালৰপৰা তেওঁ অভিনেতা আন্দ্ৰিয়াছ পিটচমেনৰ সৈতে সম্পৰ্কত আছে। তেওঁলোকৰ দুটা সন্তান আছে: এগৰাকী কন্যা হেলেনা লেইলা (জন্ম ৫ জুলাই ২০০৯) আৰু এজন পুত্ৰ জোহান এণ্টন (জন্ম ১৩ আগষ্ট ২০১৩)। তাবাতাবাই আৰু পিটচমেন বৰ্তমান বাৰ্লিনত বসবাস কৰে।

তথ্যসূত্ৰ

বাহ্যিক সংযোগ

Official homepage

শ্ৰেণী:ইৰানৰ ব্যক্তি
শ্ৰেণী:গায়িকা
শ্ৰেণী:গীতিকাৰ
শ্ৰেণী:অভিনেত্ৰী
সন্দেশ ৰাশক

'সন্দেশ ৰাসক' (সংনেহ ৰাসউ) আব্দুল ৰহমানৰ লিখিত অপভ্ৰংশ ভাষাত ৰচিত এখন কাব্যগ্ৰন্থ। এইখনক ভাৰতীয় দূত-কাব্যৰ নিদৰ্শন বুলি কোৱা হয়। এইখন এখন শৃংগাৰাত্মক গীতি-কাব্য। এগৰাকী বিৰহিনী পত্নীয়ে দূৰত থকা প্ৰিয়জনক এজন বাটৰুৱাৰ জৰিয়তে তেওঁৰ মনৰ বাতৰি দিবলৈ কোৱাৰ এক কাব্যৰূপ। কাব্যখন তিনিটা 'প্ৰক্ৰম'ত বিভক্ত। প্ৰথম প্ৰক্ৰমত কবিৰ পৰিচয়ৰ লগতে আত্মনিবেদন বৰ্ণনা কৰা হৈছে; দ্বিতীয় প্ৰক্ৰমত প্ৰোষিতভৰ্তৃকা নায়িকাৰ কৰুণ অৱস্থাৰ বৰ্ণনা, এজন বাটৰুৱাক স্বামীৰ প্ৰতি তেওঁৰ 'সন্দেশ' বা খবৰ নিবৰ বাবে কাতৰ অনুনয়, বাটৰুৱাৰ সন্দেশ-বহনৰ সন্মতি আদি বৰ্ণনা কৰা হৈছে; তৃতীয় প্ৰক্ৰমত ছয়-ঋতু ভেদে বিৰহিনীৰ কাতৰতা আৰু স্বামী ঘৰলৈ ঘূৰি অহাৰ বৰ্ণনা আছে। 'সন্দেশ' বা খবৰ প্ৰেৰণ কৰাৰ কথাই এই কাব্যত প্ৰাধান্য বিস্তাৰ কৰিছে। 'ৰাসক' শব্দই এবিধ গীতি-ছন্দ অৰ্থ প্ৰকাশ কৰিছে। ৰাসক গীতি-ছন্দত ৰচনা কৰি সন্দেশ বা খবৰ প্ৰেৰণ কৰাই কাব্যৰ বিষয়বস্তু হোৱাৰ কাৰণে কাব্যখনৰ নাম 'সন্দেশ ৰাসক'।

উদ্ধৃতি

তাণহণু কইণ অমহাবিসাণ সুই সদ্দ সত্য বহিয়াণ। লক্ষ্মণ ছন্দা পমুক্কং কুকবিত্তং কো পসসেই॥
অসমীয়া অৰ্থঃ
তেনে কবিসকলৰ পিছত, আমাৰ দৰে শ্ৰুতি আৰু শব্দ শাস্ত্ৰৰ অৰ্থ ৰহিত হ লক্ষণ ছন্দৰ পৰাও মুক্ত কু-কবিতা কোনে প্ৰশংসা কৰিব?

তথ্যউৎস
নাৰীবাদ (গ্ৰন্থ)

নাৰীবাদ (ইংৰাজী: Nareebad) (২੦১৮) হ’ল অপৰ্ণা মহন্তৰ নাৰীবাদৰ ইতিহাস আৰু তত্ত্ব সম্পৰ্কে অসমীয়া ভাষাত লিখা এখন গ্ৰন্থ৷ গ্ৰন্থখন ২੦১৮ চনত ডিব্ৰুগড় বিশ্ববিদ্যালয়ৰ প্ৰকাশন শাখাৰপৰা ‘জ্ঞান বিচিত্ৰা গ্ৰন্থমালা’ৰ অধীনত প্ৰকাশ পায়৷

বিষয়বস্তু

গ্ৰন্থখন দুটা খণ্ডত বিভক্ত৷ প্ৰথম খণ্ডত নাৰীবাদী আন্দোলনৰ ইতিহাসৰ এক ৰূপৰেখা আগবঢ়োৱা হৈছে৷ দ্বিতীয় খণ্ডত নাৰীবাদী চিন্তাধাৰা আৰু নাৰীবাদী তত্ত্বৰ অংকুৰণ আৰু বিকাশৰ আলোচনা আগবঢ়োৱা হৈছে৷ নাৰীবাদী আন্দোলনৰ ইতিহাসৰ আলোচনাত ভাৰত আৰু অসমৰ প্ৰসংগও সুকীয়াকৈ আলোচনা কৰা হৈছে৷

লেখকৰ বিষয়ে

ড੦ অপৰ্ণা মহন্ত অসম আৰু উত্তৰ পূব ভাৰতত নাৰীবাদী অধ্যয়ন আৰু চিন্তা-চৰ্চাৰ ক্ষেত্ৰখনৰ এগৰাকী এটি সুপৰিচিত নাম৷ ডিব্ৰুগড় বিশ্ববিদ্যালয়ৰ ইংৰাজী বিভাগত অধ্যাপনা কৰা মহন্ত বিশ্ববিদ্যালয়খনৰ নাৰী অধ্যয়ন কেন্দ্ৰৰ প্ৰতিষ্ঠাপক সঞ্চালক আছিল৷ তেওঁ অসমীয়া আৰু ইংৰাজী দুয়োটা ভাষাতে ইকনমিক এণ্ড পলিটিকেল ৱিইকলী, প্ৰকাশ, গৰীয়সী আদি আলোচনীত নাৰীবাদ বিষয়ক প্ৰবন্ধ-পাতি লিখিছিল৷

তথ্যৰ উৎস

শ্ৰেণী:অসমীয়া গ্ৰন্থ
ক্লড চাইমন

ক্লড চাইমন (; ১০ অক্টোবৰ ১৯১৩ – ৬ জুলাই ২০০৫) এজন ফৰাচী ঔপন্যাসিক আৰু তেওঁ ১৯৮৫ চনত সাহিত্যৰ নবেল বঁটা লাভ কৰিছিল।

জন্ম আৰু বংশৰ পৰিচয়

১৯১৩ চনৰ ১০ অক্টোবৰ তাৰিখে আফ্ৰিকাৰ পূব উপকূলৰ মাদাগাস্কাৰ দীপৰ টেনানেৰিভ চহৰত ক্লড চাইমন জন্ম হয়। চাইমনৰ দেউতাকৰ নাম আছিল লুইছ এণ্টিয়ন চাইমন, আৰু মাকৰ নাম আছিল দেনামিয়েল।

শিক্ষা আৰু চাকৰি জীৱন

পেৰিছৰ ষ্টানিশ্লাছ কলেজে ৰ পৰা চাইমনে শেষ ডিগ্ৰী লাভ কৰে। চাইমনে ডিগ্ৰী শেষ কৰি তেওঁ পঢ়া শুনা তাতে অন্ত পেলাই ১৯৩৪ চনত ফৰাচী সৈন্য বাহিনীৰ ৩১নং ড্ৰাগনচত যোগ দিয়ে। এই বিভাগত তেওঁ মাত্ৰ এবছৰ থাকে। ১৯৩৯ চনৰ দ্বিতীয় বিশ্বযুদ্ধৰ সময়ত চাইময়ে পুনৰ ফৰাচী সৈন্য বাহিনীত যোগ দিয়ে। এইবাৰ তেওঁ কেলভাৰি অফিচাৰ পদত নিযুক্তি পায়। ১৯৫১ চনৰ যুদ্ধৰ শেষত চাকৰি ত্যাগ কৰি নিজৰ ঘৰলৈ ঘূৰি আহে।

বিবাহ

চাকৰিৰ পৰা ঘৰলৈ ঘূৰি অহাৰ পাছতেই তেওঁ য়ুৱন ডান্সিং নামৰ এগৰাকী যুৱতীক বিয়া কৰায়। ১৯৭৮ চনত পুনৰ এক গ্ৰীক মহিলা ৰেকা কেৰাভাছক বিয়া কৰায়।

সাহিত্যকীৰ্তি

চাইমনে জীৱনৰ প্ৰথম কালছোৱাত ছবি আঁকিবলৈ লয়। পিছলৈ ছবি অঁকাৰ লগতে উপন্যাস লিখিবলৈ লয়। তেওঁৰ প্ৰথম জীৱনৰ বিখ্যাত উপন্যাস হল The Tightrope। এইখন উপন্যাস লিখিয়েই সাহিত্য জগতত তেওঁ চাঞ্চল‍্যৰ সৃষ্টি কৰে। দ্বিতীয় মহাযুদ্ধৰ কেইবছৰমান পূৰ্বে চাইমনে তেওঁৰ বিখ্যাত উপন্যাস The Cheater লিখি শেষ কৰে। ১৯৪৫ চনত গ্ৰন্থখন প্ৰকাশ হয়। শতাধিক চিত্ৰকলাৰ বাহিৰেও তেওঁ একুৰিতকৈ অধিক উপন্যাস ৰচনা কৰে। The Rites of Spring, Gulliver, The World about us, Georgics, The Wind, The Flanders Road, The Battle of Pharsalus আদি তেওঁৰ বিখ্যাত উপন্যাস।

বঁটা

১৯৮৫ চনত চাইমনে ন'বেল বঁটা লাভ কৰে।

তথ্য সংগ্ৰহ

শ্ৰেণী:ফ্ৰান্সৰ ব্যক্তি
শ্ৰেণী:মৃত ব্যক্তি
শ্ৰেণী:সাহিত্যিক
শ্ৰেণী:সাহিত্যৰ ন'বেল বঁটা বিজয়ী
দেওৰাজ হাঁহ

দেওৰাজ হাঁহ (, বৈজ্ঞানিক নাম-Anser anser) এবিধ বহুলভাৱে বিস্তৃত হৈ থকা জলচৰ ৰাজহাঁহৰ প্ৰজাতি৷ ই বিশ্ববিখ্যাত বিজ্ঞানী কনৰাড লৰেন্সৰ আচৰণ সম্পৰ্কীয় গৱেষণাৰ বাবে অধিক পৰিচিত৷

বিৱৰণ

দেওৰাজ হাঁহ Anser গোত্ৰৰ আটাইতকৈ ডাঙৰ প্ৰজাতিসমূহৰ ভিতৰত এটা৷ ইয়াৰ দেহটো নোদোকা, ডিঙি শকত আৰু দীঘল, মূৰ আৰু ঠোঁটো বৃহৎ আকাৰৰ৷ ইয়াৰ ঠেং দুখন গুলপীয়া আৰু ঠোঁটটো কমলা বা গুলপীয়া বৰণৰ হোৱা দেখা যায়৷ ইয়াৰ দেহৰ দৈৰ্ঘ্য ৭৪-৯১ ছৈ: মি: আৰু ডেউকা প্ৰায় ৪১.২-৪৮ ছে: মি পৰ্যন্ত হয়৷ নেজ-৬.২-৬.৯ ছে: মি:, ঠোঁট ৬.৪-৬.৯ ছে:মি: আৰু ঠেং-৭.১-৯.৩ ছে: মি: হোৱা দেখা যায়৷ ইয়াৰ দেহৰ ওজন ২.১৬ কি:গ্ৰা: হয়৷ মতা দেওৰাজ হাঁহ মাইকীজনীতকৈ আকাৰত কিছু ডাঙৰ হয়৷

ই সাধাৰণতে বিভিন্ন জলাশয় যেনে, হ্ৰদ আদিত প্ৰজনন কৰে বুলি জনা যায়৷

আচৰণ

দেওৰাজ হাঁহ পৰিভ্ৰমণকাৰী চৰাইৰ প্ৰজাতি৷ ইহঁতে শীতকালত দক্ষিণৰ পৰা পশ্চিমলৈ পৰিভ্ৰমণ কৰে বুলি জনা যায়৷ অৱশ্যে স্কটলেণ্ড আৰু উত্তৰ পশ্চিম ইউৰোপৰ কিছুমান দেওৰাজ হাঁহ প্ৰধানকৈ স্থানীয়ভাৱে পোৱা যায়৷

আলোকচিত্ৰৰ ভঁৰাল

তথ্য সংগ্ৰহ

বাহ্যিক সংযোগ

Ageing and sexing (PDF) by Javier Blasco-Zumeta & Gerd-Michael Heinze
RSPB A to Z of UK Birds
Greylag Goose videos, photos & sounds on the Internet Bird Collection
Greylag Goose pictures Wildlife Greylag Goose photos- adult with nestlings and voice
Strong increase in the number of greylag goose in Norway (PDF, in Norwegian, by the Norwegian Institute for Nature Research)

শ্ৰেণী:হাঁহ
শ্ৰেণী:অসমৰ চৰাই
নাটালিয়া পন্সে ডি লিঅ'ন

|

এচিড আক্ৰমণ

নাটালিয়া পন্সে ডি লিঅ’নে শেহতীয়াকৈ লণ্ডনত কিছুদিন থকাৰ পিছত বগোটালৈ উভতি গৈছিল য’ত তেওঁ ইংৰাজী শিক্ষা গ্ৰহণ কৰিছিল আৰু ৰেষ্টুৰেণ্টৰ ওৱেট্ৰেছ হিচাপে কাম কৰিছিল। কলম্বিয়ালৈ উভতি আহি তেওঁ মাকৰ সৈতে স্কুলৰ ইউনিফৰ্ম চিলোৱা কাম আৰম্ভ কৰিছিল। ২০১৪ চনৰ ২৭ মাৰ্চত ছান্টা বাৰ্বাৰাত মাতৃক লগ কৰিবলৈ যোৱাৰ সময়ত জনাথন ভেগা নামৰ এজন যুৱকে নাটালিয়াৰ মুখ আৰু শৰীৰত অভাৱনীয়ভাৱে এক লিটাৰ ছালফিউৰিক এচিড নিক্ষেপ কৰি আক্ৰমণ কৰে, সংবাদ অনুসৰি চুবুৰীয়া জনাথন ভেগা নাটালিয়াৰ প্ৰতি "আকৃষ্ট" হৈছিল আৰু প্ৰেমৰ সম্পৰ্ক গঢ়ি তোলাৰ প্ৰস্তাৱ দিছিল। নাটালিয়াই প্ৰেম প্ৰস্তাৱ নাকচ কৰাৰ পিছত যুৱক জনে তেওঁৰ বিৰুদ্ধে মৃত্যুৰ ভাবুকি দিছিল, যাৰ শেষ পৰিনতি হৈছিল এচিড আক্ৰমন । এই আক্ৰমণৰ ফলত নাটালিয়াৰ শৰীৰৰ ২৪% অংশ গুৰুতৰভাৱে জ্বলি যায়। যাৰ ফলত নাটালিয়াৰ মুখ আৰু শৰীৰৰত ৩৭টা পুনৰ্গঠন অস্ত্ৰোপচাৰ কৰিব লগা হয়।

জনতাৰ আন্দোলন আৰু নতুন আইন

বগোটাৰ এই গোচৰটোৱেই মাত্ৰ একক ঘটনা নাছিল। আক্ৰমণ সংঘটিত হোৱাৰ তিনি বছৰৰ আগতে কলম্বিয়াত বিশ্বৰ ভিতৰতে জনসংখ্যাৰ তুলনাত এচিডৰ আক্ৰমণৰ হাৰ সৰ্বাধিক হোৱা বুলি জনা গৈছিল। কিন্তু তেতিয়ালৈকে এই ধৰণৰ অপৰাধৰ বিৰুদ্ধে কোনো কার্যকৰী আৰু নিৰ্দিষ্ট আইন নাছিল। নাটালিয়াৰ আক্ৰমণৰ পিছত তেওঁ চলোৱা অভিযানৰ ফলতেই এই বিষয়টো জাতীয় স্তৰত গুৰুত্ব লাভ কৰে।

তেওঁৰ নামেৰে নামাকৰণ কৰা এই নতুন আইনখনে এচিড আক্ৰমণক এক নিৰ্দিষ্ট অপৰাধ হিচাপে সংজ্ঞায়িত কৰিছে আৰু দোষী সাব্যস্ত হোৱা অপৰাধীৰ সৰ্বোচ্চ শাস্তি ৫০ বছৰৰ কাৰাদণ্ডলৈ বৃদ্ধি কৰিছে।

তথ্য সূত্ৰ
কলকা

কলকা বা পেইজলি হৈছে অলংকাৰিক বস্ত্ৰ ডিজাইন বা বুটা। যিটো ওপৰৰ মূৰৰফালে বক্ৰৰ সৈতে চকুলোৰ টোপাল আকৃতিৰ মটিফ। পাৰ্চী মূলৰ পেইজলি ডিজাইনসমূহ ১৮ আৰু ১৯ শতিকাত পশ্চিমীয়া দেশত জনপ্ৰিয় হৈ পৰে, ভাৰতৰ পৰা এই ডিজাইনৰ মোগল সাম্ৰাজ্যৰ পিছৰ সংস্কৰণ আমদানি কৰাৰ পিছত, বিশেষকৈ কাশ্মীৰ চাদৰ আকাৰত আৰু তাৰ পিছত স্থানীয়ভাৱে প্ৰতিলিপি কৰা হয়। কলকাৰ আকৃতিক ফল আমৰ লগত তুলনা কৰা হৈছে; উত্তৰ ভাৰতত কলকাক কাইৰী অৰ্থাৎ কেঁ‌চা আম বুলি জনা যায়। ই কোনো ষ্টাইলাইজড পাত বা গছকো প্ৰতিনিধিত্ব কৰিব পাৰে।

জুইৰ শিখাৰ সৈতেও ইয়াৰ সাদৃশ্য আছে। ইয়াক চীনৰ য়িন আৰু য়াঙৰ আধা প্ৰতীক বুলিও কোৱা হয়, যিয়ে পুৰুষ আৰু নাৰীৰ মিলনক প্ৰতিনিধিত্ব কৰে। নাকচি কন্থা, আল্পনা, শাৰী, লগতে কাশ্মীৰী চাদৰতো ব্যৱহৃত ই এক সাধাৰণ মটিফ।

পশ্চিমীয়া দেশত কলকা পেইজলি বুলি সুপৰিচিত। যদিও পাইন শঙ্কু বা আলমণ্ডৰ দৰে ৰূপটো পাৰ্চী মূলৰ, আৰু এনে চহকী আৰ্হিত গোট খোৱা বস্ত্ৰৰ ডিজাইনসমূহ মূলতঃ ভাৰতীয় আৰ্হিসমূহৰ ইংৰাজী নাম স্কটলেণ্ডৰ পশ্চিমৰ পেইজলি চহৰৰ পৰা আহিছে, এই চহৰ বস্ত্ৰশিল্পৰ কেন্দ্ৰ য'ত পেইজলি ডিজাইন প্ৰস্তুত কৰা হৈছিল।

১৯৬০ চনৰ মাজভাগৰ পৰা শেষৰ ফালে কলকাক চাইকেডেলিক শৈলীৰ সৈতে চিনাক্ত হয় আৰু আংশিকভাৱে বিটলছ বেণ্ডটোৰ বাবে ই মূলসুঁতিৰ জনপ্ৰিয়তা লাভ কৰে। ফলস্বৰূপে, ১৯৬৭ চনত ছামাৰ অৱ লাভৰ সময়ত এই শৈলী বিশেষভাৱে জনপ্ৰিয় হয়। কোম্পানী ফেণ্ডাৰে তেওঁলোকৰ টেলিকাষ্টাৰ গীটাৰৰ গোলাপী কলকা সংস্কৰণ তৈয়াৰ কৰে, আৰু গীটাৰৰ ওপৰত কলকাৰ ৱালপেপাৰ লগোৱা হৈছিল।

ব্ৰিটেইন আৰু অন্যান্য ইংৰাজী ভাষী দেশসমূহত এতিয়াও এই আৰ্হিটো সাধাৰণতে পুৰুষৰ টাই, কঁকালৰ কোট, আৰু স্কাৰ্ফত ব্যৱহাৰ হোৱা দেখা যায় আৰু ইৰাণ আৰু দক্ষিণ আৰু মধ্য এছিয়াৰ দেশসমূহত কাপোৰ আৰু বস্ত্ৰৰ অন্যান্য সামগ্ৰীত জনপ্ৰিয় হৈয়েই আছে।

মূল

কোনো কোনো গৱেষকে বিশ্বাস কৰে যে বুটা হৈছে এটা আলংকাৰিক ফুলৰ বিস্তাৰ আৰু এটা চাইপ্ৰেছ গছৰ অভিসৰণ: জীৱন আৰু অনন্তকালৰ এটা প্ৰতীক। এই বেঁকা আৰ্হিৰ বুটাতো শক্তি, প্ৰতিৰোধ আৰু বিনয়ৰ চিন। ফুলৰ মটিফৰ উৎপত্তি ছাছানিড বংশ আৰু পিছলৈ পাৰস্যৰ ছাফাৱী বংশত (১৫০১–১৭৩৬) হৈছিল আৰু কাজাৰ আৰু পাহলৱী বংশৰ সময়ত ইৰাণৰ এটা প্ৰধান বস্ত্ৰ আৰ্হি আছিল। এই সময়ছোৱাত এই আৰ্হিটো ৰাজকীয় ৰেগালিয়া, মুকুট আৰু দৰবাৰৰ কাপোৰ সজাবলৈ ব্যৱহাৰ কৰা হৈছিল, লগতে সাধাৰণ জনসাধাৰণে ব্যৱহাৰ কৰা বস্ত্ৰশিল্পসমূহো সজাবলৈ ব্যৱহাৰ কৰা হৈছিল। পাৰ্চী আৰু মধ্য এছিয়াৰ ডিজাইনসমূহে সাধাৰণতে মটিফসমূহ সমতলত শৃংখলাবদ্ধ শাৰীত সজোৱা আৰ্হিৰ।

তথ্যসূত্ৰ

শ্ৰেণী:ভাৰতৰ সংস্কৃতি
শ্ৰেণী:শোভাবৰ্ধক শিল্পকলা
ব্ৰহ্মাণ্ড পুৰাণ

]]ৰ ব্ৰহ্মাণ্ড পুৰাণ পাণ্ডুলিপিত আধ্যাত্ম ৰামায়ণৰ শ্লোক ১.১ – ১.১৪
ব্ৰহ্মাণ্ড পুৰাণ (; ) হৈছে মহৰ্ষি বেদব্যাস প্ৰণীত সংস্কৃত ভাষাত ৰচিত হিন্দু ধৰ্মৰ অষ্টাদশ মহাপুৰাণৰ ভিতৰত অন্যতম। মধ্যযুগীয় ভাৰতীয় সাহিত্যত এই পুৰাণক “বায়বীয় পুৰাণ” বা “বায়বীয় ব্ৰহ্মাণ্ড” নামেৰেও উল্লেখ কৰা হৈছে। ১২ হাজাৰ শ্লোকৰে সমৃদ্ধ এই পুৰাণত পৌৰাণিক ভূগোল, জ্যোতিৰ্বিজ্ঞান, আধ্যাত্ম ৰামায়ণ আদি বিষয় সমাহিত।

ইতিহাস

ব্ৰহ্মাণ্ডৰ বিষয়ে থকা বৰ্ণনাই হ’ল ব্ৰহ্মাণ্ড পুৰাণৰ সাৰ বস্তু। এয়া অতি পুৰাতন আৰু এয়া সমস্ত শাস্ত্ৰৰ পূৰক, সেইবাবেই ইয়াক ব্ৰহ্মাণ্ড পুৰাণ বোলা হয়। ই প্ৰায় ১২০০০ শ্লোকেৰে প্ৰণিত হৈছে। পণ্ডিতসকলে ইয়াকো ক’ব বিচাৰে যে গোদাবৰী নদীৰ অববাহিকা অঞ্চলত এই পুৰাণ ৰচিত হৈছিল। তেওঁলোকে এই তথ্যৰ সত্যতা প্ৰতিপন্ন কৰিব বিচাৰে ব্ৰহ্মাণ্ড পুৰাণত উল্লিখিত এক শ্লোকৰ ভিত্তিত।

ব্ৰহ্মাণ্ডৰ ধাৰণা

বৈদিক সাহিত্যসমূহে ব্ৰহ্মাণ্ড সম্পৰ্কেও আগবঢ়াইছিল। ব্ৰহ্মাণ্ড শব্দটো 'ব্ৰহ্ম' আৰু 'অণ্ড' শব্দৰ পৰা সৃষ্টি হৈছিল। আনহাতে 'বৃহৎ' শব্দৰ পৰা ব্ৰহ্মশব্দৰ সৃষ্টি হৈছে। যাৰ অৰ্থ হ’ল প্ৰসাৰ (Expand)। অণ্ড শব্দৰ অৰ্থ হ’ল ডিম (Egg)। অৰ্থাৎ এটা ডিমৰ পৰা প্ৰসাৰণ ঘটি বিশ্বব্ৰহ্মাণ্ডৰ সৃষ্টি হৈছিল। শতপথ ব্ৰাহ্মণত (১১:১:৬:১) উল্লেখ আছে যে সৃষ্টিৰ আদিতে প্ৰচণ্ড উত্তাপৰ ফলত এটা সোণালী ডিমৰ সৃষ্টি হৈছিল। বহুবছৰ এই সোণালী ডিমটো ওপঙি থকাৰ পাছত তাৰ পৰাই ব্ৰহ্মাণ্ডৰ সৃষ্টি হৈছিল। বায়ু পুৰাণত (৪.৭২-৭৩) উল্লেখ আছে যে সমগ্ৰ ব্ৰহ্মাণ্ড অৰ্থাৎ চন্দ্ৰ, সূৰ্য নক্ষত্ৰসমূহ আৰু তাৰকাৰাজ্যসমূহ এটা প্ৰকাণ্ড ডিমৰ ভিতৰত সোমাই আছে। প্ৰায় হাজাৰ বছৰ পাছত বায়ুৱে এই ডিমটো দুফাল কৰিছিল (বায়ু পুৰাণ ২৪.৭৩)। মনুস্মৃতিত (১.১৩) উল্লেখ থকা মতে এটা সোণালী ডিমৰ পৰা পৃথিৱী আৰু স্বৰ্গৰ সৃষ্টি হৈছিল। মৎস্যপুৰাণতো (২.২৫-৩০) ব্ৰহ্মাণ্ড সৃষ্টিৰ বিষয়ে একেই ধাৰণা পোৱা যায়। আনহাতে, আধুনিক বিজ্ঞানেও এখন ডিমৰ আকৃতিৰ বিশ্বব্ৰহ্মাণ্ডৰ কথা প্ৰমাণ কৰিছে। বৈদিক যুগত অৱশ্যে বিশ্বব্ৰহ্মাণ্ড তিনিটা ভাগত বিভক্ত আছে বুলি ধাৰণা কৰা হৈছিল। এই ভাগ তিনিটা হ’ল-

পৃথিৱী,
অন্তৰীক্ষ (তৰাৰ গোলক) আৰু
স্বৰ্গ

বিষয়বস্তু

এই পুৰাণৰ বিভিন্ন অংশসমূহ :
সৃষ্টি বিৱৰণ, হিন্দু সৃষ্টিতত্ত্ব, কল্পতত্ত্ব, ব্ৰহ্মাৰ উৎপত্তি, বিষ্ণুৰ দ্বাৰা শিৱ-স্তৱ, ৰুদ্ৰৰ উৎপত্তি, জম্বুদ্বীপৰ বৰ্ণনা, ভৰত বংশৰ বৰ্ণনা, যজ্ঞবৰাহৰ বিৱৰণ, প্ৰতিসন্ধি কথন,
চতুৰাশ্ৰম বিভাগৰ বৰ্ণনা, দেৱাদিৰ সৃষ্টি বৰ্ণনা,শতৰূপা আৰু স্বয়ম্ভূৱ মনুৰ কথা বৰ্ণনা, যোগৰ উপসৰ্গ/ঐশ্বৰ্যৰ বৰ্ণনা, পাশুপাত যোগৰ বৰ্ণনা, শৌচাচাৰৰ লক্ষণ বৰ্ণনা,
পৰমাশ্ৰম প্ৰাপ্তিৰ কথন, যতিগণৰ প্ৰায়শ্চিত্তৰ বৰ্ণনা, অৰিষ্ট লক্ষণ বৰ্ণনা, অনুদ্বীপৰ বৰ্ণনা, আদি

লগতে চাওক

ব্ৰহ্মপুৰাণ
পদ্ম পুৰাণ
বিষ্ণুপুৰাণ
অগ্নি পুৰাণ
মাৰ্কণ্ডেয় পুৰাণ
নাৰদ পুৰাণ
বায়ুপুৰাণ
শিৱপুৰাণ
ভাগৱত পুৰাণ
ব্ৰহ্মবৈৱৰ্ত পুৰাণ
লিঙ্গ পুৰাণ
বৰাহ পুৰাণ
স্কন্দ পুৰাণ
বামন পুৰাণ
কুৰ্ম পুৰাণ
মৎস্য পুৰাণ
গৰুড় পুৰাণ

তথ্য সংগ্ৰহ

শ্ৰেণী:হিন্দু ধৰ্ম গ্ৰন্থ
শ্ৰেণী:ভাৰতীয় সাহিত্য
কুশধ্বজ

ৰজা কুশধ্বজ( তেওঁ কুশদ্ভোজন নামেও পৰিচিত), অছিল ৰজা জনকৰ অনুজ ভাতৃ। কুশধ্বজৰ দুগৰাকী কন্যাসন্তান আছিল ক্ৰমে মাণ্ডৱী আৰু শ্ৰুতকীৰ্তি। তেওঁলোক দুগৰাকীৰ যথাক্ৰমে অযোধ্যাৰ ৰজা দশৰথৰ পুত্ৰ আৰু ৰামৰ অনুজ ভৰত আৰু শত্ৰুঘ্নৰে বিবাহ সম্পন্ন হয়।

পৰিচয়

ৰজা কুশধ্বজৰ ৰাজধানী আছিল বৰ্তমান নেপালৰ সপ্তৰী জিলাৰ ৰাজবিৰাজ অঞ্চলৰ সমীপত। এই চহৰত বৰ্তমান এটা সহস্ৰ বছৰ প্ৰাচীন ঐতিহাসিক মন্দিৰ তথা ৰাজদেৱী মন্দিৰৰ অৱস্থানৰ সন্ধান পোৱা গৈছে। মন্দিৰত একাধিক হিন্দু দেৱ-দেৱীৰ মূৰ্তি আছে। মন্দিৰৰ সৈতে সংযুক্ত ছিন্নমস্তা মন্দিৰটি স্থানীয় মৈথিলী ভাষী লোকসকলৰ মাজত জনপ্ৰিয় আৰু মুখ্য ৰূপত পূজনীয়। ৰাজবিৰাজৰ আশেপাশে ৰাজকন্যা মাণ্ডৱী আৰু শ্ৰুতকীৰ্তিৰো একাধিক মূৰ্তি আৰু মন্দিৰ আছে।

সঙ্কাশ্য ৰাজ্যৰ ৰজাই মিথিলাৰ ৰজা জনকৰ সৈতে যুদ্ধৰ আহ্বান কৰে আৰু ৰজা জনকে সেই যুদ্ধত জয় লাভ কৰে। তেওঁ এই বিজিত অঞ্চল নিজ অনুজ কুশধ্বজক দান কৰে। স্থানীয় লোকসকলৰ মত আৰু প্ৰাচীন নথি অনুযায়ী ৰজা কুশধ্বজ তেওঁৰ সমগ্ৰ ৰাজত্বৰ বিভিন্ন বিষয়ৰ ভাৰ তেওঁৰ মন্ত্ৰীবৰ্গৰ ওপৰত অৰ্পণ কৰে আৰু মৃত্যুৰ প্ৰাকমুহূৰ্তলৈকে ৰাজদায়িত্ব পালন কৰে।

দুই কন্যাৰ বিবাহ

সীতাৰ স্বয়ম্বৰ সভাত অযোধ্যাৰ ৰাজকুমাৰ ৰাম শৰ্তানুৰূপ হৰধনু তুলি তেওঁৰ গুণ আৰু সামৰ্থ্য প্ৰদৰ্শনত সীতায়ে তেওঁক স্বামীৰূপে গ্ৰহণ কৰে। বিবাহৰ পূৰ্বেই কিছু দিন অতিবাহিত হোৱাৰ পিছত ৰজা দশৰথে ৰজা জনকক তেওঁৰ তিনিপুত্ৰৰ সৈতে জনক আৰু তেওঁৰ অনুজৰ তিনি ৰাজকন্যাৰ বিবাহৰ প্ৰস্তাৱ দিয়ে। ৰাণী চন্দ্ৰভাগাৰ অনুমতি আৰু ৰাজকন্যাৰ সম্মতিত ৰজা কুশধ্বজে মাণ্ডৱী আৰু শ্ৰুতকীৰ্তিৰ বিবাহ যথাক্ৰমে ভৰত আৰু শত্ৰুঘ্নৰ সৈতে সম্পন্ন কৰে।

লগতে চাওক

বেদৱতী

তথ্যসূত্ৰ

শ্ৰেণী:ৰামায়ণৰ চৰিত্ৰ
ঝ

ঝ অসমীয়া ব্যঞ্জনবৰ্ণ মালাৰ ৯ম আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত ক’ৰবাত অকণমান হ’লেও বাধাপ্ৰাপ্ত হয়; স্বৰতন্ত্ৰী সঞ্চালিত হ’বও পাৰে বা নহ’বও পাৰে। 'ঝ'ও এটি ব্যঞ্জন বৰ্ণ, সেয়ে 'ঝ' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।

স্বৰবৰ্ণৰ লগত যোগ হ'লে

স্বৰবৰ্ণ'ঝ'ৰ লগত যোগ হ'লে
অঝ
আ ঝা
ইঝি
ঈঝী
উঝু
ঊঝূ
ঋঝৃ
এঝে
ঐঝৈ
ওঝো
ঔঝৌ

'ঝ'ৰে আৰম্ভ শব্দৰ উদাহৰণ

ঝাৰখণ্ড
ঝংকাৰ
ঝাও
ঝাঁও
ঝমক
ঝিঞা
ঝাড়ু‌

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ
সৌৰভী দেৱবৰ্মা

সৌৰভী দেৱবৰ্মা (জন্ম ১৮ অক্টোবৰ ১৯৮৫) এগৰাকী ভাৰতীয় গায়িকা। তেওঁ টেলিভিছন ৰিয়েলিটি শ্ব’ ইণ্ডিয়ান আইডল ৪-ৰ প্ৰতিযোগী আছিল আৰু এই অনুষ্ঠানৰ প্ৰথম মহিলা বিজয়ী হিচাপে পৰিচিত হয়। তেওঁ গিনিছ ৱৰ্ল্ড ৰেকৰ্ডধাৰীও। গায়িকা, পৰিৱেশিকা আৰু মনোৰঞ্জন শিল্পী হিচাপে তেওঁ ভাৰতৰ লগতে বিদেশৰ বিভিন্ন দেশ আৰু বিভিন্ন উল্লেখযোগ্য ঠাই, যেনে হংকং, নাইজেৰিয়া, ডাৰ্বান, নিউয়ৰ্ক চিটি, লণ্ডন, কুৱেইট, বাংলাদেশ আৰু নেপালত লাইভ সংগীত অনুষ্ঠান পৰিৱেশন কৰিছে।

ব্যক্তিগত জীৱন

সৌৰভী দেৱবৰ্মাৰ জন্ম ১৯৮৫ চনত ত্ৰিপুৰাৰ এটা পৰিয়ালত হয়। যদিও তেওঁৰ অভিভাৱকসকল চৰকাৰী কৰ্মচাৰী আৰু সংগীত জগতৰ সৈতে জড়িত নাছিল, তথাপিও তেওঁলোক তেওঁৰ সংগীতজীৱন বাছনি কৰাৰ সিদ্ধান্তত সদায় সমৰ্থন আৰু উৎসাহ যোগাইছিল। তেওঁ আগৰতলাৰ ছেণ্ট প’লছ স্কুলত শিক্ষা গ্ৰহণ কৰিছিল।

গিনিছ ৱৰ্ল্ড ৰেকৰ্ড

ত্ৰিপুৰাৰ বাসিন্দা আৰু প্ৰথম মহিলা ইণ্ডিয়ান আইডল বিজয়ী সৌৰভী দেৱবৰ্মাই গিনিছ ৱৰ্ল্ড ৰেকৰ্ড স্থাপন কৰি গিনিছ বুক অৱ ৱৰ্ল্ড ৰেকৰ্ডত স্থান লাভ কৰে। ১৮ মাৰ্চত এটা ব্যক্তিগত টেলিভিছন চেনেলত প্ৰচাৰিত অনুষ্ঠানত তেওঁ উল্টাকৈ ওলমি থকাৰ অৱস্থাত এটা গান গাই ৰেকৰ্ড ভাঙিবলৈ চেষ্টা কৰে। তেওঁ নিউজিলেণ্ডৰ ৰেবেকা ৰাইটৰ ৩ মিনিট ৫৩ ছেকেণ্ডৰ পূৰ্বৰ ৰেকৰ্ড ভাঙিবলৈ লক্ষ্য লয় আৰু ৪ মিনিট ৩০ ছেকেণ্ড ধৰি গান গাই নতুন ৰেকৰ্ড স্থাপন কৰে। সৌৰভী সংগীতৰ প্ৰতি সৰুৰে পৰা অত্যন্ত আগ্ৰহী আছিল আৰু এএছএমছ কলেজ অৱ কমাৰ্চ, ছায়েন্স এণ্ড ইনফৰ্মেচন টেকন’লজি চিএছআইটি-ত অধ্যয়নৰ সময়ত কলেজৰ সকলো অনুষ্ঠানত সংগীত পৰিৱেশন কৰিছিল।

তথ্যসূত্ৰ

শ্ৰেণী:ত্ৰিপুৰাৰ ব্যক্তি
শ্ৰেণী:গায়িকা
জে আৰ আৰ টল্কিন

জন ৰ'নাল্ড ৰেউৱেল টল্কিন (; জন্ম: ৩ জানুৱাৰী ১৮৯২ – মৃত্যু: ২ ছেপ্টেম্বৰ ১৯৭৩) এজন ইংৰাজী লেখক, কবি, ভাষাবিজ্ঞানী আৰু বিশ্ববিদ্যালয়ৰ অধ্যাপক, তেওঁৰ ক্লাছিক হাই ফেণ্টাচি ৰচনাৰ বাবে আটাইতকৈ বিখ্যাত।

উদ্ধৃতি

জীয়াই থকা বহুতেই মৃত্যুৰ যোগ্য। আৰু বহুতেই মৃত্যুবৰণ কৰিছে যদিও জীয়াই থকাৰ যোগ্য। আপুনি তেওঁলোকক সেই জীৱন ঘূৰাই দিব পাৰিবনে? কিন্তু বিচাৰ আসনত বহি মৃত্যুদণ্ড দিবলৈ ইমান আগ্ৰহী নহ’ব। কাৰণ আটাইতকৈ জ্ঞানী মানুহেও ইয়াৰ সকলো পৰিণতি দেখা নাপায়।
এই বিশাল পৃথিৱীখন আপোনাৰ চাৰিওফালে আছে; আপুনি নিজকে বেৰেৰে আবদ্ধ কৰিব পাৰে, কিন্তু আপুনি পৃথিৱীখনক চিৰদিনৰ বাবে বাহিৰত ৰাখিব নোৱাৰে।
আপোনাক নিৰ্বাচিত কৰা হৈছে, আৰু সেয়েহে আপুনি আপোনাৰ সকলো শক্তি, সাহস আৰু বুদ্ধিমত্তা ব্যৱহাৰ কৰিব লাগিব।

উৎস

শ্ৰেণী:মৃত ব্যক্তি
শ্ৰেণী:ইংৰাজী কবি
শ্ৰেণী:লেখক
ভেষ্টা

ভেষ্টা (ইংৰাজী: Vesta) ৰোমান ধৰ্মত জুইশাল, ঘৰ আৰু পৰিয়ালক প্ৰতিনিধিত্ব কৰা কুমাৰী দেৱী। তেওঁক মানৱ ৰূপত খুব কমেইহে চিত্ৰিত কৰা হৈছিল, আৰু বেছিকৈ তেওঁক ৰোমান ফ'ৰামৰ তেওঁৰ মন্দিৰৰ জুই হিচাপে চিত্ৰিত কৰিছিল। তেওঁৰ মন্দিৰত কেৱল তেওঁৰ পুৰোহিত ভেষ্টাল ভাৰ্জিনসকলৰহে প্ৰৱেশৰ অনুমতি আছিল। ৰোমৰ অস্তিত্ব ৰক্ষাৰ বাবে তেওঁলোকৰ কুমাৰীত্ব অপৰিহাৰ্য বুলি গণ্য কৰা হৈছিল; যদি অসতীত্বৰ দোষী সাব্যস্ত হয়, তেন্তে তেওঁলোকক জীৱিত অৱস্থাত সমাধিস্থ কৰা হৈছিল। যিহেতু ভেষ্টাক ৰোমান জনগোষ্ঠীৰ ৰক্ষক বুলি গণ্য কৰা হৈছিল, সেয়েহে তেওঁৰ উৎসৱ ভেষ্টালিয়া (৭–১৫ জুন)ক ৰোমানসকলৰ অন্যতম গুৰুত্বপূৰ্ণ বন্ধৰ দিৱ হিচাপে গণ্য কৰা হৈছিল। ভেষ্টালিয়া উৎসৱৰ সময়ত বিশেষ সুবিধাপ্ৰাপ্ত মেট্ৰনসকলে চহৰৰ মাজেৰে খালী ভৰিৰে খোজ কাঢ়ি মন্দিৰলৈ গৈছিল, য’ত তেওঁলোকে খাদ্য-প্ৰসাদ আগবঢ়াইছিল। ৰোমান ধৰ্মৰ বাবে ভেষ্টাৰ গুৰুত্ব ইমানেই আছিল যে খ্ৰীষ্টান ধৰ্মৰ উত্থানৰ পিছত এতিয়াও সক্ৰিয় হৈ থকা শেষৰ অখ্ৰীষ্টান সংস্কৃতিসমূহৰ ভিতৰত ই অন্যতম আছিল৷ কিন্তু খ্ৰীষ্টান সম্ৰাট প্ৰথম থিয়ডছিয়াছে ৩৯১ খ্ৰীষ্টাব্দত ইয়াক বলপূৰ্বকভাৱে বন্ধ কৰি দিছিল।

ভেষ্টা আৰু তেওঁৰ পুৰোহিতসকলক চিত্ৰিত কৰা খুব কমসংখ্যকহে শ্ৰুতিকথা আছে; তাৰ ভিতৰত আটাইতকৈ উল্লেখযোগ্য শ্ৰুতিকথা আছিল পবিত্ৰ অগ্নিকুণ্ডৰ পৰা উদ্ভৱ হোৱা লিংগই এগৰাকী কুমাৰী পুৰোহিতক অলৌকিকভাৱে গৰ্ভধাৰণ কৰাৰ কাহিনী — দেৱীৰ প্ৰকাশ পুৰুষ অলৌকিক সত্তাৰ সৈতে সংযুক্ত। কিছুমান ৰোমান পৰম্পৰাত ৰোমৰ প্ৰতিষ্ঠাপক ৰোমুলাছ আৰু ৰেমুছ (Romulus and Remus) আৰু ৰজা চাৰ্ভিয়াছ টুলিয়াছ (Servius Tullius) এইদৰেই গৰ্ভধাৰণ কৰিছিল। ভেষ্টাক ৰোমান প্যান্থেয়নৰ বাৰজন সন্মানীয় দেৱতা ডিই কনচেণ্টেছৰ (Dii Consentes) ভিতৰৰ এজন বুলি গণ্য কৰা হয়। তেওঁ ছেটাৰ্ণ আৰু অপছৰ কন্যা আৰু জুপিটাৰ, নেপচুন, প্লুটো, জুনো আৰু চেৰেছৰ ভগ্নী। তেওঁৰ গ্ৰীক সমতুল্য দেৱী হেষ্টিয়া।

তথ্য সংগ্ৰহ

শ্ৰেণী:ইজিপ্টৰ দেৱী
এইপিনে কি আছে ? (গল্প সংকলন)

এইপিনে কি আছে ? হৈছে গল্পকাৰ সঞ্জীৱ পল ডেকাৰ প্ৰথমখন গল্প সংকলন। ২০১০ চনত প্ৰথম প্ৰকাশিত তেওঁৰ এই প্ৰথম গল্প সংকলনখনত দহটা গল্প সন্নিৱিষ্ট কৰা হৈছে। এই সংকলনখনে ২০১২ চনত মুনীন বৰকটকী বঁটা, ২০১৫-১৬ চনৰ ভাৰতীয় ভাষা পৰিষদৰ যুৱ বঁটা আৰু ২০১৯ চনত সাহিত্য অকাডেমি যুৱ পুৰস্কাৰ লাভ কৰে। ২০২০ চনত এই সংকলনটিৰ তৃতীয় সংস্কৰণ প্ৰকাশ পায়। গ্ৰন্থখনিৰ প্ৰথম সংস্কৰণৰ বেটুপাতৰ শিল্পী দেৱানন্দ উলুপ।

গল্পকাৰৰ চমু পৰিচয়

সঞ্জীৱ পল ডেকাৰ জন্ম দৰং জিলাৰ দীঘিপাৰত। তেওঁ কটন কলেজৰ পৰা অসমীয়া বিষয়ত স্নাতক আৰু গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে। গুৱাহাটী বিশ্ববিদ্যালয়ৰ পৰা ২০১৮ চনত পিএইচ ডি লাভ কৰে। ২০১৭ চনৰ আগষ্ট মাহৰ পৰা ডিব্ৰুগড় বিশ্ববিদ্যালয়ত অসমীয়া বিভাগৰ সহকাৰী অধ্যাপক হিচাপে যোগদান কৰে। ২০০৫ চনত প্ৰান্তিকত প্ৰকাশিত 'সময়' নামৰ গল্প এটিৰে আত্মপ্ৰকাশ কৰা ডেকাৰ গল্প ইংৰাজীৰ উপৰি মাৰাঠী, কন্নড়, আৰু বাংলা ভাষালৈ এওঁৰ গল্প অনূদিত হৈছে। পেংগুইনৰ দ্বাৰা প্ৰকাশিত First Proof (২০০৮)-ত ডেকাৰ গল্পই স্থান পাইছে। তেওঁ সাতসৰী আলোচনীত দুই বছৰৰো অধিক কাল উপ সম্পাদকৰূপে কাৰ্যনিৰ্বাহ কৰিছিল। বৰ্তমান তেখেত তেজপুৰ কেন্দ্ৰীয় বিশ্ববিদ্যালয়ৰ অসমীয়া বিভাগৰ অধ্যাপক হিচাপে কৰ্মৰত। তেওঁ এইপিনে কি আছে ? আৰু বৰমঝিলী নামৰ দুখন গল্প-সংকলন ৰচনা কৰাৰ উপৰিও স্বৰ্ণলতা ৰায়ৰ "আৰ্হি তিৰুতা আৰু অন্যান্য ৰচনা" তথা বিপুল খাটনিয়াৰৰ স্মৃতিত প্ৰকাশিত স্মৃতিগ্ৰন্থ খোজৰ শব্দৰো সম্পাদনা কৰিছে।

গল্পসমূহ

এইপিনে কি আছে ? গ্ৰন্থখনত সংকলিত আটাইকেইটা গল্পই সাতসৰী, গৰীয়সী, গৰিমা আদি আলোচনীত পূৰ্ব-প্ৰকাশিত।প্ৰায়বোৰ গল্পৰে পটভূমি দৰং জিলাৰ গাঁৱলীয়া অঞ্চল। সংকলনটিত অন্তৰ্ভুক্ত হোৱা গল্পসমূহত প্ৰধানকৈ বিশ্বায়নে বিয়পাই দিয়া বজাৰকেন্দ্ৰিক সমাজ ব্যৱস্থাৰ উত্থানৰ লগে লগে অসমীয়া গ্ৰাম্য সমাজলৈ নামি অহা জটিলতা আৰু তাৰ পটভূমিত বিশেষভাৱে নিম্ন মধ্যবিত্ত শ্ৰেণীয়ে সন্মুখীন হোৱা সমস্যাৰবোৰৰ চিত্ৰ প্ৰকাশ পাইছে। উচ্চবিত্ত লোকৰদ্বাৰা নিম্নশ্ৰেণীৰ লোকক কৰা শোষণ আৰু তাৰ বিপৰীতে এই শ্ৰেণীৰ লোকৰ জাগি উঠিব খোজা মনৰ বৈপ্লৱিক প্ৰতিশ্ৰুতিও গল্পসমূহত ফুটি উঠিছে। সংকলনটিৰ আটাইবোৰ গল্পতেই কথিত কামৰূপী বা দৰঙীয়া ভাষাৰ গ্ৰহণযোগ্য ব্যৱহাৰ কৰা হৈছে।
সংকলনটিত অন্তৰ্ভুক্ত গল্পবোৰ হৈছে -
বেৰ
কাল-আকাল
লাজ
কাঁথিচেলেকা
নাচন
পঞ্চামৃত
অসুৰ
ফল্গু
গোনা
এইপিনে কি আছে?

আলোচনা আৰু মন্তব্য

সমালোচক দেৱভূষণ বৰাই লিখিছে
“সঞ্জীৱ পল ডেকাৰ প্ৰায়বোৰ গল্পতে কেন্দ্ৰীয় ফ’কাছ সমাজৰ নিশকতীয়া লাওলোৱা মানুহখিনিআৰু এক structred প্ৰাত্যহিকতাত তেওঁলোকৰ দুখ –যাতনা-সংগ্ৰাম...সঞ্জীৱৰ গল্পই সীমাৰ পৰিধি ভাঙি ওলাই আহিছে, দৰঙৰ দীঘিৰপাৰ হ’ব পাৰে অসমৰ যিকোনো জকাইচুকৰ প্ৰতিনিধি”।

বঁ‌টা আৰু সন্মান

২০১২ বৰ্ষৰ মুনীন বৰকটকী বঁটা
২০১৫-১৬ চনৰ ভাৰতীয় ভাষা পৰিষদৰ যুৱ বঁটা
২০১৯ চনত সাহিত্য অকাডেমি যুৱ পুৰস্কাৰ

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:মুনীন বৰকটকী বঁটা বিজয়ী গ্ৰন্থ